Kommissionens beslutning

af 29. maj 2001

om syvende ændring af beslutning 2001/223/EF om beskyttelsesforanstaltninger mod mund- og klovesyge i Nederlandene

(meddelt under nummer K(2001) 1548)

(EØS-relevant tekst)

(2001/408/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10,

under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked(3), senest ændret ved direktiv 92/118/EØF, særlig artikel 9, og

ud fra følgende betragtninger:

(1) Efter rapporterne om udbrud af mund- og klovesyge i Nederlandene vedtog Kommissionen beslutning 2001/223/EF om beskyttelsesforanstaltninger mod mund- og klovesyge i Nederlandene(4), senest ændret ved beslutning 2001/389/EF(5).

(2) Mund- og klovesygesituationen i visse dele af Nederlandene vil kunne udgøre en fare for besætningerne i andre dele af Nederlandenes område og i andre medlemsstater på grund af markedsføringen af og handelen med levende klovbærende dyr og produkter deraf. Det sidste tilfælde blev imidlertid indberettet den 21. april 2001.

(3) I henhold til artikel 9 i Rådets direktiv 85/511/EØF(6) om fællesskabsforanstaltninger til bekæmpelse af mund- og klovesyge, senest ændret ved akten vedrørende Østrigs, Sveriges og Finlands tiltrædelse, er restriktionerne for områderne omkring udbruddene i Ee-Anjum og Oosterwolde blevet ophævet.

(4) På baggrund af sygdomsudviklingen bør regionaliseringen derfor reguleres yderligere, hvilket kræver, at bestemmelserne om slagtning af dyr til lokalt forbrug fra de områder, der er nævnt i bilag I, på slagterier, som ligger i disse områder, tilpasses, og at der tillades flytning af modtagelige dyr og reproduktionsmateriale deraf.

(5) Endvidere bør flytningsrestriktionerne for heste i de områder, der er nævnt i bilag I, ophæves.

(6) Kommissionens beslutning 2001/327/EF(7), senest ændret ved beslutning 2001/394/EF(8), vedrører flytningsrestriktioner for dyrearter, der er modtagelige for mund- og klovesyge.

(7) Kommissionens beslutning 2001/246/EF(9), ændret ved beslutning 2001/279/EF(10), fastlægger betingelserne for bekæmpelse og udryddelse af mund- og klovesyge i Nederlandene i henhold til artikel 13 i direktiv 85/511/EØF.

(8) På mødet i Den Stående Veterinærkomité den 23. maj 2001 gentog Nederlandene følgende i forbindelse med de foreslåede ændringer af beslutning 2001/223/EF:

- trafik fra de områder, der er nævnt i bilag I, til de områder, der er nævnt i bilag II, og endvidere til resten af landet vil blive kontrolleret kontinuerligt for at forhindre flytning af levende modtagelige dyr

- kød bestemt til handel inden for EF og til eksport vil blive holdt helt adskilt fra kød mærket med det sundhedsmærke, der er fastlagt i beslutning 2001/305/EF, og skal stamme fra virksomheder, hvor der ikke findes kød mærket med det pågældende sundhedsmærke.

(9) Situationen tages op til fornyet gennemgang på mødet i Den Stående Veterinærkomité, som er berammet til den 5.-6. juni 2001, og foranstaltningerne tilpasses om nødvendigt.

(10) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I Kommissionens beslutning 2001/223/EF foretages følgende ændringer:

1) Artikel 2, stk. 2, litra e), første led, affattes således: "- kødet stammer fra dyr af modtagelige arter med oprindelse i de områder, som er nævnt i bilag I".

2) Artikel 12 affattes således: "Artikel 12

1. Uden at Rådets direktiv 88/407/EØF tilsidesættes og uanset artikel 6, stk. 2, kan frossen tyresæd, som er opsamlet efter den 20. februar 2001, bringes i handelen inden for EF på følgende betingelser:

a) Sæden skal opfylde et af følgende krav:

- Sæden er opsamlet mellem den 20. februar og den 18. maj 2001 fra dyr, der i den periode har været holdt uafbrudt på en tyrestation i provinserne Noord-Holland, Zuid-Holland, Zeeland, Noord-Brabant eller Limburg, og følgende betingelser er overholdt:

- tyrestationen ligger i et område, hvor der ikke har været udbrud af mund- og klovesyge inden for en radius af 30 km omkring stationen i de sidste 12 måneder

- ingen af dyrene på stationen er vaccineret mod mund- og klovesyge

- alle dyr af modtagelige arter på stationen er blevet klinisk undersøgt for mund- og klovesyge under embedsdyrlægens ansvar med negativt resultat i hvert enkelt tilfælde.

- Sæden er opsamlet mellem den 20. februar og den 31. maj 2001 fra dyr, der i den periode har været holdt uafbrudt på en tyrestation i provinserne Drenthe, Groningen, Friesland, Utrecht, Flevoland, Overijssel eller Gelderland, og følgende betingelser er overholdt:

- tyrestationen har ikke ligget i et område, der er oprettet i henhold til artikel 9 i direktiv 85/511/EØF

- tyrestationen har ikke ligget i et vaccinationsområde, der er oprettet i henhold til beslutning 2001/246/EF, ændret ved beslutning 2001/279/EF

- tyrestationen ligger i et område, hvor der ikke har været udbrud af mund- og klovesyge inden for en radius af 30 km omkring stationen i de sidste 12 måneder

- ingen af dyrene på stationen er vaccineret mod mund- og klovesyge

- alle dyr af modtagelige arter på stationen er blevet klinisk undersøgt for mund- og klovesyge under embedsdyrlægens ansvar med negativt resultat i hvert enkelt tilfælde

- alle dyr af modtagelige arter på stationen har reageret negativt på en serologisk undersøgelse for antistoffer mod mund- og klovesygevirus på prøver, der er taget under embedsdyrlægens ansvar.

b) Frossen sæd i overensstemmelse med litra a) er underkastet certifikatkravene i artikel 6, stk. 4.

2. Uden at Rådets direktiv 89/556/EØF tilsidesættes og uanset artikel 6, stk. 2, kan frosne kvægembryoner, der er opsamlet efter den 20. februar 2001, bringes i handelen inden for EF på følgende betingelser:

a) Embryonerne skal opfylde et af følgende krav:

- Embryonerne er opsamlet mellem den 20. februar og den 18. maj 2001 fra donorkvæg, der i den periode har været holdt uafbrudt på bedrifter i provinserne Noord-Holland, Zuid-Holland, Zeeland, Noord-Brabant eller Limburg, og følgende betingelser er overholdt:

- bedrifterne ligger i et område, hvor der ikke har været udbrud af mund- og klovesyge inden for en radius af 30 km omkring hver enkelt bedrift i de sidste 12 måneder

- ingen af dyrene på bedrifterne er vaccineret mod mund- og klovesyge

- alle dyr af modtagelige arter på bedrifterne er blevet klinisk undersøgt for mund- og klovesyge under embedsdyrlægens ansvar med negativt resultat i hvert enkelt tilfælde.

- Embryonerne er opsamlet mellem den 20. februar og den 31. maj 2001 fra donorkvæg, der i den periode har været holdt uafbrudt på bedrifter i provinserne Drenthe, Groningen, Friesland, Utrecht, Flevoland, Overijssel eller Gelderland, og følgende betingelser er overholdt:

- bedrifterne har ikke ligget i et område, der er oprettet i henhold til artikel 9 i direktiv 85/511/EØF

- bedrifterne har ikke ligget i et vaccinationsområde, der er oprettet i henhold til beslutning 2001/246/EF, ændret ved beslutning 2001/279/EF

- bedrifterne ligger i et område, hvor der ikke har været udbrud af mund- og klovesyge inden for en radius af 30 km omkring hver enkelt bedrift i de sidste 12 måneder

- ingen af dyrene på nogen af de bedrifter, hvor donordyret har været holdt i den periode, som er nævnt i andet led, er vaccineret mod mund- og klovesyge

- donordyret har reageret negativt på en serologisk undersøgelse for antistoffer mod mund- og klovesygevirus på prøver, der er taget under embedsdyrlægens ansvar.

b) Frosne embryoner i overensstemmelse med litra a) er underkastet certifikatkravene i artikel 6, stk. 5."

3) Artikel 12a affattes således: "Artikel 12a

1. Nederlandene forbyder, at der sendes levende dyr, som er modtagelige for mund- og klovesyge, til de øvrige medlemsstater fra de dele af dets område, som ikke er nævnt i bilag I eller II.

2. Som undtagelse fra stk. 1 kan myndighederne på afgangsstedet tillade transport af levende kvæg og svin fra en enkelt bedrift, der ligger i provinserne Friesland, Groningen, Drenthe eller Flevoland, direkte til et slagteri i en anden medlemsstat til omgående slagtning på betingelse af, at der gives meddelelse herom til de centrale veterinærmyndigheder på bestemmelsesstedet og i en eventuel transitmedlemsstat.

3. Som undtagelse fra stk. 1 kan myndighederne på afgangsstedet tillade transport til andre medlemsstater af kvæg og svin fra de områder i Nederlandene, der ligger i provinserne Noord-Holland, Zuid-Holland, Zeeland, Noord-Brabant, Limburg og i den del af provinsen Gelderland, som ligger syd for floden Rijn-Waal-Merwede mellem grænsen til Tyskland og til provinsen Zuid-Holland, og den del af provinsen Utrecht, der ligger vest for motorvej A27, på betingelse af, at der gives meddelelse herom til de centrale veterinærmyndigheder på bestemmelsesstedet og i en eventuel transitmedlemsstat."

4) I artikel 14 ændres datoen til "29. juni 2001".

5) I bilag I ændres "Iagttagelsesdistriktet og overvågningsområdet Oene-Oosterwolde-Kootwijkerbroek, inklusive vaccinationszonen Noord-Veluwe, i provinserne Gelderland, Flevoland, Utrecht og Overijssel og iagttagelsesdistriktet og overvågningsområdet i provinserne Friesland og Groningen."

til "Overvågningsområdet Oene-Kootwijkerbroek, inklusive vaccinationszonen Noord-Veluwe, i provinserne Gelderland, Utrecht og Overijssel."

6) I bilag II ændres "- provinsen Drenthe

- provinserne Friesland og Groningen undtagen de af provinsernes områder, der er nævnt i bilag I

- provinserne Overijssel og Flevoland undtagen de af provinsernes områder, der er nævnt i bilag I

- provinsen Utrecht øst for motorvej A27 undtagen de af provinsens områder, der er nævnt i bilag I

- de områder i provinsen Gelderland, der ligger nord for floden Rijn-Waal-Merwede mellem grænsen til Tyskland og til provinsen Zuid-Holland, undtagen de af provinsens områder, der er nævnt i bilag I."

til "- provinsen Overijssel undtagen de af provinsens områder, der er nævnt i bilag I

- provinsen Utrecht øst for motorvej A27 undtagen de af provinsens områder, der er nævnt i bilag I

- de områder i provinsen Gelderland, der ligger nord for floden Rijn-Waal-Merwede mellem grænsen til Tyskland og til provinsen Zuid-Holland, undtagen de af provinsens områder, der er nævnt i bilag I."

Artikel 2

Denne beslutning får virkning fra den 29. maj 2001.

Artikel 3

Denne beslutning er rettet til medlemsstaterne.

Udfærdiget i Bruxelles, den 29. maj 2001.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 395 af 30.12.1989, s. 13.

(4) EFT L 82 af 22.3.2001, s. 29.

(5) EFT L 137 af 19.5.2001, s. 36.

(6) EFT L 315 af 26.11.1985, s. 11.

(7) EFT L 115 af 25.4.2001, s. 12.

(8) EFT L 138 af 22.5.2001, s. 36.

(9) EFT L 88 af 28.3.2001, s. 21.

(10) EFT L 96 af 6.4.2001, s. 19.